Ripiphorus

Ripiphorus er en slekt av snyltebiller som skiller seg ganske mye fra andre biller når det gjelder utseende og levevis. De er blant de svært få billene som lever som parasittoider, det vil si at larvene utvikler seg på en vert som de til slutt dreper, i motsetning til ekte parasitter som ikke dreper verten sin. Noen arter ligner på broddbiller (Mordellidae) men skiller seg fra disse på at bakkroppen ikke er trukket ut til en spiss, og at antennene er kam- eller buskformede. Andre har svært reduserte dekkvinger og ligner lite på biller i det hele tatt, snarere på store viftevinger (Strepsiptera). Vi har to arter i Norge.

Utseende 
Middelsstore (4 – 36 mm) biller med sterkt varierende kroppsform. Hannene har buskformede antenner. De typiske gruppene har en kileformet kropp og ligner broddbiller (Mordellidae). Likson disse er de mer hvelvet på undersiden enn på oversiden, og dekkvingene dekker ikke hele bakkroppen. Noen arter har et sterkt avvikende utseende og det er vanskelig å kjenne dem igjen som biller. Hodet er temmelig lite og ofte mer eller mindre skjult under brystskjoldet. Antennene er middels lange og buskformede hos hannene, ofte ganske korte og trådformede hos hunnene. Dekkvingene er oftest korte, og møtes ikke fullstendig i midten, slik at bakkroppen og flygevingene ikke er fullstendig dekket. Hos noen arter er de redusert til små skjell. Beina er lange og tynne. Det er ofte stor forskjell på kjønnene, og hunnene er mye større og tyngre enn hannene. Hos noen arter beholder hunnene mange larvelignende trekk, og utvikler ikke vinger.

Levevis 
Snyltebillene lever som parasitoider på andre insekter, det vil si at larvene utvikler seg på eller inne i en vert som de til slutt dreper. Dette i motsetning til såkalte ekte parasitter, som ikke dreper verten sin. Blant vertene finnes kakerlakker, treborende biller, bier og veps. De nyklekte larvene, som blir kalt planidium-larver, er små, langbeinte og kjappe. De kryper omkring til de finner en passende vert og hekter seg fast i denne, og forandrer seg deretter til en tykk, kortbent larve som spiser på verten. Den ene av artene som mer funnet i Norge, Metoecus paradoxus, snylter på sosiale vepser (Vespidae) som bygger underjordiske bol, særlig jordveps (Vespula vulgaris). Hunnen legger eggene sine på gammel, fuktig ved. De nyklekte larvene sitter der og venter på veps som kommer for å tygge ved som de bruker som papirmasse når de bygger på bolet sitt. Hvis de får kontakt med en veps hekter de seg fast i denne og blir med tilbake til bolet. Der finner de fram til en halvvoksen vepselarve som de borer seg inn i, og fullfører resten av livssyklusen inne i denne larven.

Systematisk inndeling 

 Ordenen biller, Coleoptera
 Underordenen Polyphaga
 Gruppen (infraorden) Cucujiformia
 Overfamilien heteromerer, Tenebrionoidea
 Familien snyltebiller, Ripiphoridae (=Rhipiphoridae) Gemminger & Harold, 1870
 Underfamilien Ripiphorinae Gemminger & Harold, 1870
 Stammen Ripiphorini Gemminger & Harold, 1870
 Slekten Ripiphorus Bosc, 1792 - ca. 35 arter

Liste over artene 

 Ripiphorus arabiafelix Batelka, 2009
 Ripiphorus aurantus Rivnay, 1929
 Ripiphorus blaisdelli Linsley & McSwain, 1950
 Ripiphorus caboverdianus Batelka & Straka, 2011
 Ripiphorus californicus (LeConte, 1880)
 Ripiphorus calopterus Rivnay, 1929
 Ripiphorus columbianus W.J. Brown, 1930
 Ripiphorus creticus Batelka, 2007
 Ripiphorus dammersi Barber, 1939
 Ripiphorus diadasiae Linsley & McSwain, 1950
 Ripiphorus epinomiae Linsley & McSwain, 1950
 Ripiphorus eremicola Linsley & McSwain, 1950
 Ripiphorus fasciatus (Say, 1824)
 Ripiphorus flavicornis (Say, 1823)
 Ripiphorus hyalinus (Champion, 1891)
 Ripiphorus iridescens Rivnay, 1929
 Ripiphorus luteipennis (LeConte, 1865)
 †Ripiphorus meyeri (Heyden & Heyden, 1856)
 Ripiphorus minimus (Pierce, 1904)
 Ripiphorus mutchleri Rivnay, 1929
 Ripiphorus neomexicanus Rivnay, 1929
 Ripiphorus nevadicus (LeConte, 1880)
 Ripiphorus niger (Waterhouse, 1875)
 Ripiphorus nomiae Rivnay, 1929
 Ripiphorus popenoei (LeConte, 1880)
 Ripiphorus rex
 Ripiphorus scaber (LeConte, 1852)
 Ripiphorus schwarzi (LeConte, 1880)
 Ripiphorus semiflavus (LeConte, 1865)
 Ripiphorus sexdens Linsley & McSwain, 1950
 Ripiphorus simplex (Champion, 1891)
 Ripiphorus smithi Linsley & McSwain, 1950
 Ripiphorus solidaginis (Pierce, 1902)
 Ripiphorus stylopides (Newman, 1838)
 Ripiphorus subdipterus Bosc, 1792
 Ripiphorus turcicus (Pic, 1914)
 Ripiphorus vierecki Fall, 1907
 Ripiphorus walshi (LeConte, 1865)
 Ripiphorus zeschii (LeConte, 1880)

Referanser

Kilder 
 Zahradník, J. og Chvála, M. 1991. Teknologisk forlags store bok om insekter. N.W. Damm. Om snyltebiller, side 323.

Eksterne lenker 
 Rhipiphorus, hunn: .
 Rhipiphorus, hann: .

 

Biller formelt beskrevet i 1792
Dyr formelt beskrevet av Louis Augustin Guillaume Bosc
Snyltebiller